Spoštovani starši,

zahvaljujemo se vam za prispevek, ki ste ga že namenili za šolski sklad (ŠS). Iz zbranih sredstev financiramo dejavnosti in potrebe, ki se ne financirajo iz javnih sredstev, npr. nakup nadstandardne opreme, sofinanciranje projektov, v katere so vključeni dijaki, in podobno. Naš namen je zviševanje standarda pouka in pogojev življenja dijakov v šoli.

Poročilo o delu ŠS je objavljeno na spletni strani zavoda. V okviru ŠS deluje solidarnostni sklad – Florin sklad. Njegov namen je pomagati dijakom, ki se znajdejo v težkih finančnih stiskah, in nagrajevati dijake za izjemne dosežke ter tako spodbujati njihovo ustvarjalnost.
**Prispevek staršev je tudi v tem šolskem letu dvakrat po 20 EUR**. Prispevek je prostovoljen in je namenjen izboljševanju pogojev življenja in dela dijakov na šoli. Upoštevali bomo predloge dijakov, staršev in učiteljev. Poleg prispevkov v ŠS bomo veseli tudi donacij. Informacije so dostopne na spletni strani zavoda.
Zakon o organizaciji in financiranju vzgoje in izobraževanja nam je omogočil, da je naš šolski sklad od leta 2022 na seznamu upravičencev do donacij iz namenitve dela dohodnine.
Sredstva iz ŠS se zagotavljajo tudi za udeležbo dijakov iz socialno manj spodbudnih okolij na dejavnostih, ki so povezane z izvajanjem javno veljavnega programa, vendar se ne financirajo v celoti iz javnih sredstev, če se na ta način zagotavljajo enake možnosti (prvi odstavek 135. člena ZOFVI-M). **Veseli bomo, če namenite do 0,3 % vaše dohodnine v šolski sklad Biotehniškega izobraževalnega centra Ljubljana** (davčna številka SI95277145). Skupaj lahko namenite našima šolama 0,3 %, lahko eni 0,1 % in drugi 0,2 % ali seveda samo eni vseh 0,3 %.
Obrazec za namenitev dela dohodnine lahko oddate elektronsko preko eDavkov ali osebno ali po pošti na naslov FURS, Davčna ulica 1, 1000 Ljubljana. V primeru osebne oddaje ali po pošti je obrazec v prilogi.

Hvala vsem, ki boste dijakom iz socialno manj spodbudnih okolij omogočili enake možnosti.

Za prispevek vam bomo hvaležni.

Mojca Habuš, l. r.,                                        mag. Jasna Kržin Stepišnik, l. r.,
predsednica Upravnega odbora ŠS                                direktorica BIC Ljubljana